google/wiki40b huggingface dataset:
Čeľustnatce

Čeľustnatce (iné názvy: čeľusťovce, čeľustnaté, čeľustn(at)é stavovce, čeľusťovité stavovce  ; lat. Gnathostomata) je veľký taxón (obyčajne nadtrieda) stavovcov. Je opakom taxónu bezčeľustnatce, čiže zahŕňa stavovce s vyvinutými čeľusťami. Čeľustnatce okrem štvornožcov sa tradične označujú aj ako čeľustn(at)é ryby.

Čeľustnatce v širšom zmysle

V širšom (zriedkavom) ponímaní čeľustnatce (resp. vyššie uvedené synonymá; lat. Gnathostamata) zahŕňajú aj ostrakodermy a (prípadne) konodonty, čiže zahŕňajú aj celé bezčeľustnatce okrem kruhoústnic v užšom zmysle (teda okrem mihúl a sliznatiek). Dôvod pre takéto použitie je ten, že takto definovaný taxón (pravdepodobne) vývojovo tvorí prirodzenú skupinu. Nasledujúci text článku sa zaoberá len čeľustnatcami v užšom zmysle, čiže bez ostrakoderm a konodontov.
Commer

Poloha

Obec má rozlohu 22,88 km². Najvyšší bod je položený 162 m n. m. a najnižší bod 77 m n. m.

Obyvateľstvo

Počet obyvateľov obce je 1 210 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Firmin (Nièvre)

Poloha

Obec má rozlohu 10,4 km². Najvyšší bod je položený 354 m n. m. a najnižší bod 235 m n. m.

Obyvateľstvo

Počet obyvateľov obce je 154 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Urschenheim

Poloha

Obec má rozlohu 6,42 km². Najvyšší bod je položený 190 m n. m. a najnižší bod 185 m n. m.

Obyvateľstvo

Počet obyvateľov obce je 672 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Jadranské more

Jadranské more (zriedkavo Adriatické more, skrátene Jadran, zastarano Adria) je polouzatvorené more Stredozemného mora, ležiace medzi Apeninským a Balkánskym polostrovom. Na juhu je Otrantský prieliv, široký 71 km, ktorý spája Jadran s Iónskym morom. More je dlhé asi 800, široké 150 až 200 km a zaberá plochu asi 144 000 km². Najväčšiu hĺbku 1 589 m dosahuje v južnej časti, no prevažujú hĺbky do 200 m. Teplota povrchových vrstiev vody v lete 24 – 26 °C, v zime 7 – 13 °C, slanosť 35 – 38 ‰.

Ostrovy

Pobrežie Jadranu je veľmi odlišné: v južnej talianskej časti je nízke a piesčité, v severnej balkánskej časti je skalnaté s mnohými ostrovmi a útesmi. Oceánografický a rybársky ústav v Splite uvádza v Jadranskom mori 1 246 ostrovov, z toho 69 trvalo osídlených. Najväčšími ostrovmi sú: Krk, Cres, Brač, Hvar, Pag a Korčula.
Suchá priehyba

Polohopis

Nachádza sa v západnej rázsoche Ostrej medzi samotnou Ostrou (1 703 m) na východe a Suchým vrchom (1 477 m) na západe. Severné svahy spadajú zo sedla do Suchej doliny, južné do doliny Pod Homôľkou (bočná vetva Huňovej doliny). Rôzne varianty slovenského názvu sú zapríčinené tým, že Suchý vrch sa občas nazýva Homôľka. V minulosti spájala Suchú priehybu a sedlo Predúvratie neznačená turistická cesta. V súčasnosti nie je oblasť turisticky prístupná, pretože leží na území národnej prírodnej rezervácie Suchá dolina.
Marennes (Rhône)

Poloha

Obec má rozlohu 12,44 km². Najvyšší bod je položený 366 m n. m. a najnižší bod 183 m n. m.

Obyvateľstvo

Počet obyvateľov obce je 1 591 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Mužská dvojhra na Australian Open 2016

Hewittové ukončenie kariéry

Finalista z roku 2005 Lleyton Hewitt urobil v januári 2015 vyhlásenie, že po svojom jubilejnom dvadsiatom štarte na Australian Open v roku 2016 má v úmysle ukončiť profesionálnu kariéru. Dvojnásobný víťaz grandslamu, a k roku 2016, historicky stále najmladšia svetová jednotka prehrala v druhom kole s ôsmym nasadeným Davidom Ferrerom po trojsetovom priebehu. Pre 34–ročného Austrálčana sa jednalo o posledný zápas v profesionálnej kariére. Následne sa stal nehrajúcim kapitánom daviscupového družstva Austrálie.

Prvé kolo

Výhrou v úvodnom kole nad Tacuma Item sa český kvalifikant Radek Štěpánek stal najstarším mužským víťazom zápasu na Australian Open za predchádzajúcich 38 rokov. Vo veku 37 rokov a 65 dní porazil vo svojej dvadsiatej profesionálnej sezóne Japonca 3–1 na sety za 3:16 hodín. Staršími víťazmi boli naposledy predtým Bob Carmichael (38 rokov a 183 dní) a Ken Rosewall (44 rokov a 62 dní) počas Australian Open 1978. V španielskom dueli oplatil Fernando Verdasco porážku z päťhodinovej bitky semifinále 2009 svetovej päťke Rafaelovi Nadalovi. V prvom kole ho vyradil za 4:41 hodín v piatich setoch. Pasívne vzájomnú bilanciu zápasov znížil na 3–14. Prehra pre Nadala znamenala len druhé vyradenie v úvodnom kole Grand Slamu, a prvýkrát v tejto fáze na Australian Open.

Finále

V repríze finále z roku 2015 sa stretli prvý hráč rebríčka Novak Djoković a svetová dvojka Andy Murray. Hoci Srb v úvodnom geme odvrátil brejkbal, mal raketový vstup do zápasu, keď po 19 minútach viedol 5–0 a nakoniec prvé dejstvo získal za pol hodiny pomerom 6–1. Zvyšné dva sety mali vyrovnanejší priebeh, keď sa rozhodovalo až v ich závere. Škóta porazil za 2:53 hodín a zvýšil aktívnu bilanciu vzájomných duelov na 22–9, keď ho porazil v štrnástich zo šestnástich duelov. Od US Open 2015 mal pomer vyhratých a prehratých zápasu 38–1, s jedinou porážkou od Federera na Turnaji majstrov.
Murray prehral na Australian Open piate finále a stal sa len druhým tenistom open éry s takto vysokým počtom finálových porážok z jediného grandslamu. Zaradil sa k svojmu bývalému trénerovi Lendlovi, ktorý päťkrát neuspel na US Open. Z grandslamových finálových duelov mal Škót celkovú bilanciu 2–7.
28–ročný Djoković šiestym titulom vyrovnal absolútny mužský rekord Australian Open Roya Emersona, ktorý však trofeje vybojoval pred otvorenou érou tenisu. Z Australian Open odchádzal s celkovou bilanciou zápasov 57–6 a jedenástym grandslamovým vavrínom sa zaradil na piate miesto historických tabuliek, ktoré zdieľal s Björnom Borgom a Rodom Laver.
Saint-Féliu-d’Amont

Poloha

Obec má rozlohu 6,11 km². Najvyšší bod je položený 124 m n. m. a najnižší bod 82 m n. m.

Obyvateľstvo

Počet obyvateľov obce je 741 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Eliášovka (vrch)

Prístup

Na vrchol vedie  značkovaný chodník po hrebeni a zároveň štátnej hranici, vedúci z obce Piwniczna-Zdrój. Zo slovenskej strany na vrchol vedie  značená trasa z rázcestia Čierťaž pri obci Jarabina, no najľahší výstup je z obce Litmanová.
Zlatý rakúskej meny

Zlatý rakúskej meny (nem. Gulden österreichischer Währung, hovorovo Silbergulden, Gulden; skr. Gulden ö. W.; maď. osztrák-értékű forint; po slovensky hovorovo aj strieborný zlatý, strieborný zlatník, strieborná zlatka, zlatka, zlatník, gulden) bola mena rakúskej monarchie (resp. od roku 1867 Rakúsko-Uhorska) v rokoch 1857 až 1892. Od roku 1858 to bola povinne jediná mena rakúskej monarchie. V slovenčine sa najmä minca označovala ako zlatník, kým papierové peniaze sa označovali najmä ako zlatka.
V roku 1858 nahradila meny konvenčná minca a viedenská mena a v roku 1892 ju nahradila rakúsko-uhorská koruna. Výmenný pomer bol: 100 zlatých konvenčnej meny = 105 zlatých rakúskej meny.
Zmenou oproti predošlej mene bolo okrem nového mena to, že základom novej meny bola tzv. colná libra s hmotnosťou 500 gramov, a že zlatý sa už nedelil na 60 grajciarov ale na sto grajciarov, čiže v rakúskej monarchii bola zavedená desiatková sústava meny.
Zrážkomer

Zrážkomer je merací prístroj na meranie množstva zrážok v meteorológii.
Je to čiastočne uspôsobená nádoba so stanovenou záchytnou plochou, ktorá sa vystavuje do prostredia, kde sa má množstvo zrážok zmerať. Vrchnú časť zrážkomera tvorí lievik, ktorým sa zrážky v tekutom stave dostávajú do záchytnej nádobky. Zo záchytnej nádobky sa prelejú do odmerného skleneného valca s vyznačenými dielikmi, ktoré vzhľadom na veľkosť záchytnej plochy a veľkosť prierezu odmerného valca zodpovedajú výške spadnutých zrážok v milimetroch.
Podobne ako teplota vzduchu, merajú sa i zrážky najčastejšie v tzv. klimatických termínoch, teda o 7., 14. a 21. hodine.
Okrem prístrojov, umožňujúcich merať zrážky za určité obdobie, sa používajú i zariadenia, ktorými sa môžu merať zrážky trvalo. Princíp prístroja spočíva v zachytávaní zrážok lievikom, ktorým sa dostávajú so plavákovej komory. Zmena výšky plaváka sa zaznamenáva na registračný papier. Registračnú pásku otáča prostredníctvom bubna hodinový strojček, a tak vzniká spojitý záznam o pribúdaní zrážok v plavákovej komore.
Snehové zrážky sa zachytávajú zrážkomerom bez lievika. Sneh sa rozpustí (napríklad vliatím vlažnej vody do zrážkomera) a zistí sa vodná hodnota snehu. Sneh mimo zrážkomera sa na meteorologických staniciach meria snehovými tyčami s vyznačenou dĺžkovou stupnicou v centimetroch.
Ivan Alexandrovič Gončarov

Život a dielo

Gončarov sa narodil v bohatej kupeckej rodine v Simbirsku, dnešný Ulianovsk. Dostal kvalitné domáce vzdelanie, ako to vtedy bolo v zámožných rodinách bežné. Rodina si želala, aby mladý Gončarov pokračoval v otcových šľapajach obchodníka. Gončarov začal študovať na ekonomickej škole, avšak po dvoch rokoch prešiel na filozofickú fakultu Moskovskej univerzity. Po skončení štúdia začal pracovať ako úradník v Petrohrade na ministerstve financií a po vyše tridsaťročnej službe odišiel do výslužby.
Začínal najprv prekladmi z francúzskeho jazyka, potom sa začal venovať vlastnej tvorbe - črtám, poviedkam a románom. Po nedokončenom románe Starci z roku 1843 napísal prvý spoločensko-psychologický román v ruskej literatúre Všedný príbeh, ktorý mal veľký úspech. Už z tohto diela bolo jasné, že Gončarovovi romantizmus je cudzí a je autorom najmä realistickým a racionálnym. Zaujímala ho všednosť a každodennosť, ktorú žil. Nekarikoval ju však ako Gogoľ a neoslavoval ju ako Puškin, svojim čitateľom ponúkal dokonale odpozorovanú každodennosť ich životov.
Počas rokov 1852-1855 absolvoval plavbu okolo sveta – navštívil Anglicko, Afriku, Japonsko a cez Sibír sa vrátil späť do Ruska.
Po návrate z ciest napísal svoje vrcholné dielo - Oblomov, štvordielny spoločenský román z obdobia, keď v Rusku dožíval patriarchálny spôsob života a šľachtici a statkári boli nútení zmeniť svoju filozofiu života. Jedným z nich je aj Ilia Iľjič Oblomov a obyvatelia dediny Oblomovka. Postava Oblomova je často prirovnávaná k Hamletovi, ktorý na známu otázku: „Byť či nebyť?“ odpovedá slovami: „Nebyť.“ Oblomov je ďalšou modifikovanou postavou „zbytočného človeka“, ktorý sa v ruskej literatúre objavuje často v 19. storočí - Puškinov Eugen Onegin, Turgenevov Rodin, Čechovov Ivanov a ďalší.
V roku 1867 Gončarov odišiel do dôchodku a vydal svoj posledný román Úšust, v ktorom zobrazuje rozklad starého spôsobu života.
Bol zamilovaný do Jelizavety Tolstej, ona sa však vydala za iného. Gončarov sa nikdy neoženil. Zomrel 27. septembra 1891 v Petrohrade.
Karol Krčméry

Životopis

Stredoškolské štúdiá absolvoval v Banskej Bystrici, v Kláštore pod Znievom, v Szegede, v Košiciach, teológiu študoval na Pázmáneu vo Viedni, filozofiu a klasickú filológiu na univerzite v Budapešti, 1885 Phdr. Stredoškolský profesor a  riaditeľ gymnázií v Rumunsku, Juhoslávii, na Slovensku. Predseda SSV, funkcionár správnych rád, senátor NZ za HSĽS. Venoval sa jazykovednému výskumu, aktivizoval sa v oblasti reformy slovenského pravopisu. Publicisticky prispieval do  súvekej tlače.
Uniwersytet Wrocławski

Dejiny

20. júla 1505 vydal kráľ Vladislav II. Jagelovský zakladateľskú listinu univerzity. Kvôli protestom Jagelovskej univerzity bola ale akademická inštitúcia skoro zatvorená.
21. októbra 1702 - zlatá bula cisára Leopolda I. ustanovujúca jezuitskú Akadémiu Leopoldovu vo Vroclave. 15. novembra toho roku bola inštitúcia slávnostne inaugurovaná.
Bob Klose

Rado 'Bob' Klose (vl. menom Rado Klose * 1944) je britský architekt, gitarista a fotograf. V rokoch 1964 až 1965 bol členom kapely, z ktorej po niekoľkých zmenách názvov vznikla skupina Pink Floyd. Bob Klose zo skupiny odišiel v roku 1965.

Začiatky hudobnej kariéry

V roku 1964 vznikla v Londýne študentská kapela s názvom Sigma 6, ktorú založili študenti architektúry na Regent Street Polytechnic College of Architecture Roger Waters, Rick Wright a Nick Mason. V skupine sa postupne striedali spoluhráči, menili sa aj jej názvy.
Do skupiny sa Bob Klose pripojil v septembri 1964, t. j. v období kedy sa aj on zapísal na štúdium na tejto škole. Krátko na to skupina zmenila svoj názov na The Tea Set (skrátene T-Set). Ešte v tú istú jeseň Bob prieviedol do skupiny ďalšieho člena, speváka Chrisa Dennisa, ktorý v tej dobe pracoval na vojenskej základni RAF v Northolte ako zubný technik. Chris mal skúsenosti s vystupovaním so známejšími skupinami vtedajšej hudobnej scény v Cambridge. So skupinou vystupoval iba krátko. Roger Waters do nej priviedol kamaráta z gymnázia (jeho učiteľkou bol Rogerova matka), gitaristu a speváka Syda Barretta, ktorý nastúpil do ročníka spolu s Bobom. Krátko po Sydovom príchode Chris od skupiny odišiel, neskôr ho RAF odvelila do cudziny.
Bob Klose bol dobrý džezový gitarista, k jeho obľúbeným žánrom patril aj R&B. Okolo Vianoc 1964 sa skupina cez známosti Ricka Wrighta dostala do nahrávacieho štúdia v Hamsteade. Vtedy skupina nahrala jednu klasickú R&B skladbu „I'm A King Bee“ (od Slima Harpa) a tri Sydove piesne s názvami „Double O Bo“, „Butterfly“ a „Lucy Leave“. Tieto nahrávky skupina používala ako demosnímky pre ponuku podnikom ešte pred živými prehrávkami. Do súčasnosti sa z nich zachovali dve skladby, „Lucy Leave“ a „I'm A King Bee“, ktoré sú v súčasnosti dostupné ako bootlegy a ktoré jsou jediným známymi nahrávkami, na ktorých hrá so skupinou Bob Klose.
Klosemu sa nepáčil štýl Barrettových psychedelických, niekedy popových skladieb, preto v lete v roku 1965 zo skupiny odišiel a venoval sa štúdiu architektúry a fotografovaniu.

Súčasnosť

Bob Klose vystúpil vo filmovom dokumente The Pink Floyd and Syd Barrett Story z roku 2001, kde potvrdil, že skutočne hrá na gitaru v skladbách „Lucy Leave“ a „I'm a King Bee“.
V roku 2006 bol hosťom Davida Gilmoura v štúdiu, kde nahral niektoré gitarové party Davidovho albumu On an Island
Roku 2007 účinkoval Klose v programe BBC „Days in the Life“, venovanom skupine Pink Floyd.
Klose sa zúčastnil aj nahrávania albumu Blue River z roku 2008 od dvojice Smith & Mudd.
Kolová dolina

Názov

Názov prešiel na dolinu z Kolového plesa, ktoré si ho vyslúžilo svojim okrúhlastým tvarom. Tento zmysel mena správnejšie vystihuje staršia forma názvu Dolina Kolového plesa (Janoška, Šimko a.i.), ktorá je v súlade s pomerne zriedkavými cudzojazyčnými pomenovaniami  Rundseetal a Kereketavi völgy. Častejšie sa však v nemčine a v maďarčine objavujú názvy vytvorené zo slovenského kmeňa: Kolove-Tal, Kolove-völgy a výrazne prevládajú Pflockseetal, Karótavi katlan. Ich tvorcovia sa nesprávne domnievali, že základom slovenského názvu je kôl (a nie kolo) a preto ho nezmyselne preložili ako "kolíkové pleso". ".
Sústruh

Sústruh je mechanické zariadenie, ktoré otáča s obrábaným materiálom a zároveň mení jeho tvar pomocou rezných nástrojov. Triesková úprava materiálu alebo súčiastky pomocou sústruhu sa nazýva sústruženie. Pomocou sústruhu je možné vyrobiť rotačné súčiastky, vyvŕtať diery, vyrezať závit (vonkajší aj vnútorný) alebo vysústružiť roviny. Sústruh sa najčastejšie používa na opracovanie dreva a kovu. Materiál je buď upnutý v skľučovadle, medzi skľučovadlo a hrot, alebo medzi dva hroty. Sústruhom sa najčastejšie vyrábajú rotačné súčiastky ako napr. hriadele, noha na stoličke, basebalová palica atď.

Na spracovanie dreva

Najstarší druh sústruhov. Všetky ostatné druhy sústruhov boli odvodené z tohto jednoduchého sústruhu. Rotačný pohyb súčiastky je generovaný motorom alebo ručne. Obrábací nástroj je upevnený buď v nastaviteľnom držiaku alebo sa drží v rukách. Pri sústružení dreva je bežné po sústružení nechať materiál rotovať a vybrúsiť ho brúsnym papierom.

Na spracovanie kovov

Pomocou sústruhu na spracovanie kovov sa odoberá z obrobku materiál pomocou rezných nástrojov upevnených v držiaku, ktorý je na podpore ovládanej rukou alebo strojovo. Podpora umožňuje priečny a pozdĺžny pohyb k obrobku vzhľadom na koľaje, po ktorých sa pohybuje. Otočný pohyb obrobku generuje motor. Pri sústružení sa vytvára teplo trením rezného nástroja o obrobok, preto sa chladí obrobok chladiacou kvapalinou, ktorá zároveň znižuje trenie. Pokiaľ by sme nechladili, bol by povrch drsný až o dve až štyri presnosné triedy. To je preto, lebo pri zlom chladení (aj zlých pracovných otáčkach) je väčšia pravdepodobnosť vzniku tzv. nárastku, čo sú kúsky obrábaného kovu, ktoré sa nalepujú na rezný hrot.
Chladenie je preto dôležité hlavne pri húževnatých kovoch s dlhou trieskou a vysokých otáčkach. Pri liatine a automatových oceliach je chladenie menej kritické, lebo nárastok prakticky nevzniká.

Remeselné

Najklasickejšie sústruhy, suport sa nastavuje ručne, sústruh treba pomerne často zastaviť a obrobok premerať.
Nevhodné na sériovú výrobu, okrem rozvojových krajín.
Dosahovaná presnosť zhruba IT10, s veľkou námahou (a tiež značne dlho) aj IT7.
Problémy bývajú napríklad pri preložení obrobku z jedného sústruhu do druhého sústruhu alebo deliacej frézy, tam sa musí ešte raz premerať a prípadná excentricita sa musí vyrovnať napr kúskom alobalu.
František Vlossák

Životopis

Študoval na gymnáziu v Trstenej, Oradei a v Levoči, teológiu v Banskej Bystrici a v Louvain (Belgicko), 1891 vysvätený za rokuk. kňaza. Roku 1891 odišiel do USA, kde pôsobil ako kaplán a administrátor na viacerých miestach, naposledy v South Bethlehem, potom dočasný kaplán vo viacerých kláštorocha v tábore kat. veteránov. Aktívny činiteľ v krajanskom hnutí v USA, zakladal slov. osady a spolky, spoluzakladateľ MS v Amerike, jej prvý účtovník, 1895 spoluzakladateľ Spolku slov. kňazov, 1906 spoluorganizoval prvý kat. slov. kongres, zaslúžil sa o vybudovanie kostola a školy.
Ligné (Loire-Atlantique)

Poloha

Obec má rozlohu 45,41 km². Najvyšší bod je položený 72 m n. m. a najnižší bod 12 m n. m.

Obyvateľstvo

Počet obyvateľov obce je 4 634 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Original Video Animation

Original Video Animation známe pod skratkou OVA alebo OAV (ang. Original Animated Video) je séria špeciálnych anime epizód. V súvislosti s vývojom anime nastal rozmach tvorby anime pre trh s domácim videom. Od roku 1984 začalo byť anime produkované špeciálne pre tento rozsiahly trh (vyplynul z toho Japoncami vytvorený anglický pojem OVA alebo OAV a tento sa ujal na celom svete). Tento výraz sa dá preložiť ako „pravá video animácia“. V prípade anime rozlišujeme celovečerné filmy, TV seriály a OVA. Jedna OVA epizóda býva zväčša dlhšia, než klasická epizóda TV seriálu (máva 30 – 40 minút) a zväčša ide o 3 až 8 častí.
Tieto anime sú zvyčajne vyššej kvality ako anime z televízie, ale menšej ako filmy z kín. Sú to nahrávky určené primárne do obchodov na VHS, LD, VCD, alebo DVD nosičoch bez predchádzajúceho uvedenia do kín alebo v televízii.
Každá populárna séria väčšinou obsahuje okrem filmového spracovania i OVA epizódy, ktoré sú dejovo nezávislé a tvoria malé ucelené príbehy (napr. v prípade anime Ranma 1/2, Slayers alebo mnoho ďalších). OVA je niekedy používané, možno nevhodne, pre veľmi krátke anime série alebo špeciály bez ohľadu na vydaný formát. Taktiež sú prevažnou časťou anime trhu v Spojených štátoch, pretože tieto tituly sú lacnejšie než filmy a dlhé seriály.
Komorová tachykardia

Komorová tachykardia (KT) je arytmia, ktorá je spolu s fibriláciou komôr zodpovedná za väčšinu náhlych úmrtí. Je definovaná ako séria najmenej troch po sebe idúcich úderov srdca s frekvenciou nad 100-120/min., ktoré sú aktivované z miesta pod Hisovým zväzkom. Na elektrokardiograme (EKG) sa prejavuje širokými QRS komplexmi, tvajúcimi nad  120 ms, väčšinou s frekvenciami až 300/min.

Príznaky a diagnostika

Komorová tachykardia sa prejavuje búšením srdca, bolesťou na prsiach, závratom až stratou vedomia. Pri lekárskom vyšetrení sa zisťuje nízky alebo nemerateľný krvný tlak, zrýchlené dýchanie, menlivá intenzita srdcových oziev a pulzových vĺn, prípadne ich neprítomnosť, porucha vedomia až bezvedomie, ktoré môže znamenať  aj klinickú smrť. Diagnóza je založená na elektrokardiografickom (EKG) vyšetrení - zázname z kardiomonitora pri resuscitácii, alebo, ak stav pacienta dovoľuje, štandardný 12 - zvodový elektrokardiogram, umožňujúci presnejšie určiť typ komorovej tachykardie a odlíšiť ju od prípadnej supraventrikulárnej tachykardie s aberovaným prevodom z predsiení na komory so širokými, vyše 120 ms trvajúcimi QRS komplexami na elektrokardiograme, ktorej elektrokardiografický obraz je podobný monomorfnej komorovej tachykardii. V rámci neodkladnej diagnostiky je potrebné vyšetriť koncentrácie minerálov v krvi (draslíka, vápnika, horčíka), vylúčiť akútne ochorenia (infarkt myokardu, akútne srdcové zlyhanie atď.) alebo predávkovanie liekov. Po stabilizácii pacienta má nasledovať postupné  kompletné kardiologické vyšetrenie, vrátane echokardiografie, Holterovho monitorovania EKG, prípadne kompletného elektrofyziologického vyšetrenia prevodového systému srdca.

Prognóza

U pacientov, kde nie je dosiahnuteľná účinná liečba základného ochorenia, napríklad srdcového zlyhávania, je dlhodobá prognóza zlá z dôvodu postupu základného ochorenia. Spravidla ju podstatne zlepšuje implantácia automatického kardiovertera - defibrilátora, a to najmä u mladých pacientov s ochoreniami prevodového systému srdca aj s kardiomyopatiami.

Externý odkaz

https://www.techmed.sk/komorova-tachykardia/
Denník (literatúra)

Denník je literárny žáner epického charakteru. Denník obyčajne obsahuje najdôležitejšie, najzaujímavejšie zápisy o osobných a verejných udalostiach ovplyvňujúcich pisateľa. O udalostiach autor podáva správu väčšinou zo svojho uhla pohľadu prezentujúc vlastný názor o nich. Udalosti sú spravidla opisované v chronologickom poradí v denných intervaloch. Denník sa vedie a môže byť v ňom aj fikcia, teda dokreslenie istej udalosti/dňa. Denník si nepíšeme, ale vedieme.
Jedinečný názov

Jedinečný názov v matematickej logike je meno.
Rizaucourt-Buchey

Poloha

Obec má rozlohu 15,07 km². Najvyšší bod je položený 381 m n. m. a najnižší bod 232 m n. m.

Obyvateľstvo

Počet obyvateľov obce je 118 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Rizling vlašský

Rizling vlašský (skratka RV, názov podľa VIVC Welschriesling) alebo vlašský rizling je stará muštová odroda viniča (Vitis vinifera), určená na výrobu bielych vín. Okrem názvu "Rizling" táto odroda nemá nič spoločné s odrodou Rizling rýnsky.

Stolovanie

Vína Rizlingu vlašského zachytávajú celú kvalitatívnu škálu bielych vín. Ľahké, prosté, tvrdé vína stolové, ktoré prinášajú osvieženie pri namáhavej manuálnej práci, sa hodia k desiatam s údeninou. Suché vína Rizlingu vlašského sa dobre uplatnia ako aperitív k studeným predjedlám a k celej palete jedál jednoduchej, všednej kuchyne. Hodia sa k zeleninovým jedlám aj zeleninovým polievkam a bielym syrom, na ľahkú úpravu rýb či jemným paštétam, ale aj k šunke a bravčovej pečienke. Ako vínny strik dobre uhasia smäd.
Urost

Poloha

Obec má rozlohu 2,33 km². Najvyšší bod je položený 374 m n. m. a najnižší bod 303 m n. m.

Obyvateľstvo

Počet obyvateľov obce je 62 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bajadéra (opereta)

Bajadéra (Die Bajadere) je opereta, ktorú skomponoval Emmerich Kálmán. Premiéra sa konala 23. decembra 1921 v Carl Theater vo Viedni. Libreto napísali Julius Brammer a Alfred Grünwald.
(„Die Bajadere“ je tiež názov polky op. 351, od Johanna Straussa ml., ktorá vznikla na motív operety Indigo a štyridsať zbojníkov.)

I. dejstvo

Indický princ Radjami, ktorý žije v Paríži sa zamiluje do divadelnej tanečnice Odetty, ktorá hrá práve hlavnú postavu v operete Bajadéra. Ak chce princ zdediť trón vo svojej krajine, musí sa oženiť.

II. dejstvo

Druhé dejstvo sa odohráva v princom zámku, kde si chce princ získať srdce Odetty, kým tá sa oňho zaujíma skôr ako o „exotické dobrodružstvo“. Odetta povie princovi, že ak má skutočnú východnú silu sugescie, musí dokázať jej vsugerovať, aby mu napísala ľúbostný list. Po veľkom princovom úsilí Odetta ten list „zo žartu“ napíše. Princ hneď ohlási blížiace sa zásnuby, ale Odettina hra vyjde najavo.

III. dejstvo

Medzitým sa však Odetta naozaj zaľúbila do princa a už ľutuje svoje bezohľadné taktizovanie. Stretávajú sa v bare, kde Odetta predsa len vyzná princovi lásku a pár sa udobrí. Na počesť mladého páru v bare zahrajú poslednú scénu operety Bajadéra - ktorá sa tiež končí šťastne.